《犁春操为谢耕道作》
宋代·黄简

东山兮云浮，东磵兮雨流。
失今不勤兮，曷其有秋。
水淫兮石齧，不碻磝兮一跬九折。
予劳兮何辞，牛奚罪兮从予以羸。
眇良畴兮弥野，独功倍兮刈寡。
虽然不愈于无不而游兮，岁晏凄其桑落之下。

作者简介：名或作居简。宋建宁建安人，字元易，号东浦。工诗。隐居吴郡光福山。理宗嘉熙中卒。有《东浦集》、《云墅谈隽》。